Att̃ecma ñam̃a ñerra'm sotpa' p̃atyenes ñeñt̃ ama pocteye' enteno Yompor añ poctetsa o'ch sequec̈hpuerr ñeñt̃ atet̃ c̈hocma p̃atse'tatyenes sot . Ñeñt̃pa' e'ñe atet̃ ñerra'mrrat̃e' c̈ho sepechen sotpa' o'ch sehuapore'ch , ama't ñeñt̃ secohuenrot̃e'tsen sot ñeñt̃ atarr sesherbene' . Ñeñt̃pa' o'ch alla noterrserr . Añña ama tama yoroc̈henayaye socop o'ch sa'ypo'ñer e'ñe t̃ayecma ñeñt̃ soct̃ape'chatene' sosya'tsañ . Añcha'ña atarr yoroc̈hen socop ñerra'm ama t̃ayecma sa'ypo'ñerepa' esempohuañenpa' orach huapore'terrset coñcha'puetso .
